โรงเรียนเตรียมอุดมศึกษาพัฒนาการ ปทุมธานี

โรงเรียนเตรียมอุดมศึกษาพัฒนาการ ปทุมธานี เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ​ ในสังกัดสำนักงานเขตพื้นที่การศึกษามัธยมศึกษาปทุมธานี​ (สังกัดเดิมคือสำนักงานเขตพื้นที่การศึกษามัธยมศึกษา​ เขต 4) สำนักงานคณะกรรมการการศึกษาขั้นพื้นฐาน กระทรวงศึกษาธิการ  ตั้งอยู่เลขที่ 80/4 หมู่ 5 ถนนพหลโยธิน-ลำลูกกา ตำบลลำลูกกา อำเภอลำลูกกา  จังหวัดปทุมธานี

โรงเรียนเตรียมอุดมศึกษาพัฒนาการ ปทุมธานี เป็นหนึ่งในโรงเรียนต้นแบบ  1 อำเภอ 1 โรงเรียนในฝัน และเป็นหนึ่งในโรงเรียนที่มีอัตราการแข่งขันสูง ในเขตพื้นที่จังหวัดปทุมธานี เป็นโรงเรียนในกลุ่มโรงเรียนเตรียมอุดมศึกษาพัฒนาการและโรงเรียนประจำอำเภอลำลูกกา

ปัจจุบัน (พ.ศ. 2566) โรงเรียนเตรียมอุดมศึกษาพัฒนาการ ปทุมธานี เปิดสอนในระดับชั้นมัธยมศึกษาตอนต้นและตอนปลายแบบสหศึกษา การจัดชั้นเรียนแบบ 12-12-12/11-10-10 รวม 67 ห้องเรียน

ประวัติ 

 โรงเรียนเตรียมอุดมศึกษาพัฒนาการ ปทุมธานี  มีเดิมชื่อว่า โรงเรียนลำลูกกา ได้รับการประกาศจัดตั้งจากกระทรวงศึกษาธิการ เมื่อวันที่ 16 กุมภาพันธ์ พ.ศ. 2510 โดยเปิดรับนักเรียนในระดับชั้นมัธยมศึกษาตอนต้นในปีเดียวกัน ซึ่งในช่วงแรกได้ฝากนักเรียนไปเรียนที่โรงเรียนประชาบาลลำลูกกา (โรงเรียนชุมชนเลิศพินิจพิทยาคม ในปัจจุบัน) จนกระทั่งอาคารเรียนชั่วคราวหลังแรกก่อสร้างเสร็จในปี พ.ศ. 2511 จึงได้ย้ายนักเรียนมาเรียนที่โรงเรียนที่เป็นที่ตั้งปัจจุบัน โรงเรียนได้ทำการสอนเรื่อยมาจนในปี พ.ศ. 2524 โรงเรียนจึงได้เปิดทำการสอนในระดับมัธยมศึกษาตอนปลายเป็นครั้งแรก

วันที่ 9 มิถุนายน พ.ศ. 2546 กระทรวงศึกษาธิการได้ประกาศเปลี่ยนแปลงชื่อโรงเรียนจาก โรงเรียนลำลูกกา เป็น โรงเรียนเตรียมอุดมศึกษาพัฒนาการ ลำลูกกา  ใช้อักษรย่อ ต.อ.พ.ล. ตามความต้องการของชุมชนและท้องถิ่นของอำเภอลูกกาและสอดคล้องกับนโยบายกระทรวงศึกษาธิการในขณะนั้น ที่นิยมตั้งชื่อโรงเรียนตามโรงเรียนที่ได้รับความนิยม

ต่อมาในวันที่ 21 มกราคม พ.ศ. 2557  สำนักงานเขตพื้นที่การศึกษามัธยมศึกษา เขต 4 ได้ประกาศเปลี่ยนชื่อ โรงเรียนเตรียมอุดมศึกษาพัฒนาการ ลำลูกกา เป็น โรงเรียนเตรียมอุดมศึกษาพัฒนาการ ปทุมธานี ใช้อักษรย่อ ต.อ.พ.ปท. เพื่อสนองนโยบายของโรงเรียนเตรียมอุดมศึกษาพัฒนาการ ที่ต้องการให้มีโรงเรียนเตรียมอุดมศึกษาพัฒนาการ ประจำจังหวัดปทุมธานี

รายนามผู้บริหารโรงเรียน

อาคารสถานที่ภายในโรงเรียน 
โรงเรียนมีพื้นที่ 23 ไร่ 1 งาน 5 ตารางวา
อาคารเรียน 5 หลัง
อาคารอเนกประสงค์ 4 หลัง
บ้านพักครู 5 หลัง
บ้านพักภารโรง 1 หลัง

ระบบการเรียนการสอน 
โรงเรียนเตรียมอุดมศึกษาพัฒนาการ ปทุมธานีทำการเรียนการสอนในระดับชั้นมัธยมศึกษาตอนต้นและตอนปลาย มีการจัดชั้นเรียนแบบ 12-12-12/11-10-10 (ระดับชั้นมัธยมศึกษาตอนต้น จำนวน 12 ห้องเรียน และระดับชั้นมัธยมศึกษาตอนปลาย ชั้นละ 11 ห้องเรียน) มีจำนวนนักเรียนทั้งหมด 2,562 คน มีการเปิดกลุ่มการเรียน ดังนี้

ระดับชั้นมัธยมศึกษาตอนต้น มีทั้งหมด 10 ห้องเรียน ห้องละ 40 คน รวมทั้งระดับชั้น 400 คน ได้แก่

มีห้อง Gifted สำหรับ ม.1 เพิ่ม 1 ห้อง (พ.ศ 2556) 

มีห้อง MEP สำหรับม.1 เพิ่ม 1 ห้อง (พ.ศ 2556) 

ระดับชั้นมัธยมศึกษาตอนปลาย  มีทั้งหมด 11 ห้องเรียน ห้องละ 40 คน รวมทั้งระดับชั้น 440 คน ได้แก่
 แผนการเรียนวิทยาศาสตร์สำหรับวิศวกรรมศาสตร์ (MOU) จำนวน 1 ห้องเรียนต่อระดับชั้น
แผนการเรียนวิทยาศาสตร์ - คณิตศาสตร์ จำนวน 3 ห้องเรียนต่อระดับชั้น
 แผนการเรียนคณิตศาสตร์ - ภาษาอังกฤษ จำนวน 2 ห้องเรียนต่อระดับชั้น
 แผนการเรียนภาษาอังกฤษ - ภาษาจีน จำนวน 1 ห้องเรียนต่อระดับชั้น 
 แผนการเรียนภาษาเกาหลี - ญี่ปุ่น จำนวน 1 ห้องเรียนต่อระดับชั้น 
 แผนการเรียนศิลปกรรม จำนวน 1 ห้องเรียนต่อระดับชั้น 
 แผนการเรียนอุสาหกรรม จำนวน 1 ห้องเรียนต่อระดับชั้น 
 แผนการเรียนเกษตร​กรรม - คหกรรม จำนวน 1 ห้องเรียนต่อระดับชั้น

การรับสมัครนักเรียนเข้าศึกษาในโรงเรียน 
โรงเรียนเตรียมอุดมศึกษาพัฒนาการ ปทุมธานีเปิดรับสมัครนักเรียนและสอบคัดเลือกในช่วงเดือนมีนาคมทั้งระดับชั้นมัธยมศึกษาปีที่ 1 และ 4 เช่นเดียวกับโรงเรียนรัฐบาลทั่วไป โดยในแต่ละปีจะกำหนดจำนวนการรับและประเภทนักเรียนที่รับซึ่งโรงเรียนจะประกาศแจ้งผ่านในโรงเรียนและในเว็บไซต์ของโรงเรียนซึ่งสามารถตรวจสอบได้

ระดับชั้นมัธยมศึกษาปีที่ 1 จะรับสมัครนักเรียนปีละประมาณ 480 คน โดยจะแบ่งออกเป็น นักเรียนในเขตพื้นที่บริการโดยการสอบคัดเลือกวัดความสามารถ นักเรียนในเขตพื้นที่บริการโดยการจับสลาก และนักเรียนทั่วไปไม่จำกัดเขตพื้นที่บริการ

ระดับชั้นมัธยมศึกษาปีที่ 4 จะรับสมัครนักเรียนปีละประมาณ 440 คน  โดยจะมีการแบ่งออกเป็นแผนการเรียนต่างๆ โดยจะแบ่งออกเป็น นักเรียนที่เรียนจบในระดับชั้นมัธยมศึกษาปีที่ 3 จากโรงเรียนเตรียมอุดมศึกษาพัฒนาการ ปทุมธานี และนักเรียนที่เรียนจบในระดับชั้นมัธยมศึกษาปีที่ 3 จากโรงเรียนอื่นและนักเรียนที่จบจากโรงเรียนเตรียมอุดมศึกษาพัฒนาการ ปทุมธานี​ แต่ไม่ผ่านการคัดเลือก

การเดินทาง 

สายที่ผ่านโรงเรียนแห่งนี้ ได้แก่

 374 รังสิต - ลำลูกกา คลอง 16 (ใช้รถ ปอ.6250 วิ่งแทน)
 374 ลำลูกกา คลอง 10 - ธัญบุรี คลอง 7 (ใช้รถสองแถววิ่งแทน)
 543 (เสริม) อู่บางเขน - กรมการปกครอง คลอง 9 (จอดเฉพาะส่งผู้โดยสารที่ฝั่งโรงเรียนเท่านั้น / มีให้บริการเฉพาะช่วงเช้า - เย็น ของวันธรรมดา)
 1117 โลตัส ลำลูกกา คลอง 6 - ธัญบุรี คลอง 8 (ใช้รถสองแถววิ่งแทน)
 6250 รังสิต - ลำลูกา คลอง 10
 ต.117 (ม.รามคำแหง -) ปากทางลำลูกกา - ลำลูกกา คลอง 8

อ้างอิง

แหล่งข้อมูลอื่น
 เว็บไซต์โรงเรียนเตรียมอุดมศึกษาพัฒนาการ ปทุมธานี
 
 Twitter โรงเรียนเตรียมอุดมศึกษาพัฒนาการ ปทุมธานี
 

โรงเรียนที่มีอัตราการแข่งขันสูง
โรงเรียนในอำเภอลำลูกกา
โรงเรียนมัธยมศึกษาขนาดใหญ่
โรงเรียนมัธยมศึกษาประจำอำเภอในจังหวัดปทุมธานี
ปทุมธานี
โรงเรียนสังกัดสำนักงานเขตพื้นที่การศึกษามัธยมศึกษาปทุมธานี
โรงเรียนที่ก่อตั้งในปี พ.ศ. 2510